Finland havde manøvreret og styrket sin kulturelle, økonomiske og politiske autonomi under zar [[Alexander 2. af Rusland|Alexander 2.]]. Efter det fjerde og vellykkede [[attentat]] på zaren i marts [[1881]], voksede den nationalistiske fraktion i Rusland sig stadig stærkere. Ministre blev byttet ud og erstattede med adelsmænd, som støttede det [[slavofil]]e eller [[Panslavisme|panslavistiske]] program om at russificere folkene i rigets randområder. I en anspændt international situation gik russisk presse fra 1883 til stadig mere heftige angreb på den finske særstatus. Zar [[Alexander 3. af Rusland|Alexander 3.]] var ikke uvenlig indstillet over for Finland, men befandt sig under hårdt pres fra nationalistiske ministre. Samtidig førte især den liberale avis ''Helsingfors Dagblad'' til uro ved at udvikle en tese om, at Finland burde erklære sig neutralt i tilfælde af krig. Avisen betonede, at Finland og Rusland var ret uens stater, som kun havde monarken til fælles.
Filosofi Historie Kultur Tidligere_riger,_stater,_protektorater,_kolonier_og_lande Foreninger Organisationer